Author: . . .
Last saved by: Erko Kalev
Company: Haapsalu Linnavalitsus

K O R R A L D U S

Haapsalu,		       01. juuli 2010 nr 389

Katastriüksuste piiride ja uute pindalade
kinnitamine ning sihtotstarvete määramine
(Kuuse tn 19 ja Kuuse tn 21, Haapsalu)

Vastavalt Haapsalu Linnavalitsuse korraldusele teostati olemasolevate katastriüksuste Kuuse tn 19 ja Kuuse tn 21 piiride muutmiseks katastrimõõdistamine ja koostati  katastrimõõdistamise toimikud OÜ Haapsalu Maamõõdubüroo poolt. Vastavalt katastriüksustel paiknevate ehitiste ja rajatiste kasutamise otstarbele jääb piiride muutmise tulemusena moodustuvate katastriüksuste Kuuse tn 19 ja Kuuse tn 21 sihtotstarbeks elamumaa. Juhindudes maakatastriseaduse § 8, § 9 lg 4, § 16, asjaõigusseadusest, Haapsalu Linnavalitsuse 17.12.2009 korraldusest nr 736 “Krundipiiride muutmine (Kuuse tn 19 ja Kuuse tn 21)”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Kinnitada katastriüksustele koha-aadressiga Kuuse tn 19, Haapsalu, Läänemaa (katastritunnus 18301:010:0690, pindala 821 m^2, sihtotstarve 100% elamumaa, kinnistu registriosa nr 321332, omanikud xxxxxxxxxxxxx) ja koha-aadressiga Kuuse tn 21, Haapsalu, Läänemaa (katastritunnus 18301:010:0680, pindala 832 m^2, sihtotstarve 100% elamumaa, kinnistu registriosa nr 321532, omanik xxxxxxxxxx) uued piirid (katastriüksuste plaanid ja piiride kulgemise skeem lisatud).
2.	Määrata katastriüksusele koha-aadressiga Kuuse tn 19, Haapsalu, Läänemaa sihtotstarve 100% elamumaa (001; E) ja kinnitada uus pindala 690 m^2. Katastriüksusel lasuvad seadusjärgsed kitsendused - asjaõigusseadus § 158 (elektriõhuliin). 
3.	Määrata katastriüksusele koha-aadressiga Kuuse tn 21, Haapsalu, Läänemaa sihtotstarve 100% elamumaa (001; E) ja kinnitada uus pindala 988 m^2. Katastriüksusel lasuvad seadusjärgsed kitsendused - asjaõigusseadus § 158 (elektriõhuliin).  
4.	Korraldus teha teatavaks korralduse koopia saatmisega posti teel xxxxxxxxxxxxxxxxxxxx ning korralduse koopia üleandmisega linnavalitsuse maakorraldusosakonna maaregistri spetsialistile (M. Kohtring).
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Andreas Rahuvarm
Aselinnapea linnapea ülesannetes				Erko Kalev
						              			Linnasekretär